แรงซื้อหุ้นบลูชิพหนุน SET ปิดบวก 7 จุด จับตาบจ.ประกาศงบฯ Q3 สัปดาห์หน้า
แรงซื้อหุ้นบลูชิพหนุน SET ปิดบวก 7 จุด จับตาบจ.ประกาศงบฯ Q3 สัปดาห์หน้า โดยดัชนีปิดตลาดวันนี้ อยู่ที่ระดับ 1,716.03 จุด บวก 7.19 จุด หรือ 0.42% มูลค่าซื้อขาย 5.77 หมื่นลบ.
27 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,716.03 จุด บวก 7.19 จุด หรือ 0.42% มูลค่าซื้อขาย 5.77 หมื่นลบ.
10 หุ้นดันดัชนีวันนี้

โดย นางสาวจิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส จำกัด (มหาชน) เปิดเผยกับ “ข่าวหุ้นธุรกิจออนไลน์” ว่า การที่ดัชนีปรับตัวขึ้นอย่างต่อเนื่อง คาดว่าเป็นการปรับตัวขึ้นตามเทคนิค โดยเป็นการปรับฐานขึ้นมาจากในช่วงสัปดาห์ก่อนที่ถูกแรงเทขายอย่างต่อเนื่อง รวมถึงการเก็งกำไรผลประกอบการของบริษัทจดทะเบียนที่จะทยอยประกาศผลประกอบการไตรมาส 3/60 ในช่วงสัปดาห์หน้า
ส่วนแนวโน้มดัชนีในช่วงสัปดาห์หน้า ยังมีโอกาสปรับตัวขึ้นได้อีก จากแรงเก็งกำไรจากผลประกอบการของบริษัท บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ที่คาดจะประกาศในวันที่ 2 พ.ย.นี้
ทั้งนี้ ยังมองว่าดัชนีหุ้นไทยจะมีโอกาสกลับขึ้นไปแตะในระดับ 1,730 ได้อีกครั้ง โดยได้รับปัจจัยบวกจากแรงซื้อหุ้นกลุ่มพลังงาน ที่คาดจะทยอยประกาศผลประกอบการในช่วงสัปดาห์หน้า พร้อมให้แนวรับ 1,705 จุด แนวต้าน 1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TTCL มูลค่าการซื้อขาย 3,180,324.75 ล้านบาท ปิดที่ 20.00 เพิ่มขึ้น 4.10
PTT มูลค่าการซื้อขาย 1,973,279.20 ล้านบาท ปิดที่ 416.00 เพิ่มขึ้น 6.00
BCPG มูลค่าการซื้อขาย 1,840,382.98 ล้านบาท ปิดที่ 22.70 เพิ่มขึ้น 1.10
TOA มูลค่าการซื้อขาย 1,536,308.40 ล้านบาท ปิดที่ 36.50 เพิ่มขึ้น 1.00
AOT มูลค่าการซื้อขาย 1,465,724.65 ล้านบาท ปิดที่ 58.50 เพิ่มขึ้น 0.25
 
ตลาดหุ้นเอเชีย
